ཞང་བོད་འཛིན་མའི་གྲོང་དུ་རྟེན་འབྲེལ་བཟང་པོའི་མངལ་དུ་སྦྲུམ་ཞིང་།ལང་ཚོའི་འབྲས་བུ་རབ་ཏུ་སྨིན་པའི་བོད་གངས་ཅན་པའི་སྲོལ་རྒྱུན་རིག་གནས།ཡ་ཐོག་སྲིད་པའི་བོན་དང་འབྲེལ་བའི་༼དར་ལྕོག༽་གམ་༼ཀླུང་རྟ༽འི་སྐོར་གྱི་དཔྱད་རྩོམ་ཞིག་ཡིན།དེ་ཡང་རང་རེའི་ཁ་བ་གངས་ཅན་པའི་ཞིང་མཆོགགདོང་དམར་མྱེས་པོའི་ཕ་ས་དྲོ་མོ་རུ་སྲིད་པའི་བོད་པ་རྒས་པོའི་ལྟེ་ཁྲག་ཐོག་མར་འཐོར་བ་ནས་བཟུང་།དབང་བསྒྱུར་གྱི་དུས་རབས་དང་གནས་བབ་མི་འདྲ་བའི་འོགདུས་མཚམས་ཁག་དྲུག་གམ་བཅུ་གཉིས་སུ་དབྱེ་བ་ཡོད་པས།ཐོག་མར་དགོས་དབང་བསྟུན་ནས་དབང་བརྒྱུར་གྱི་གནས་བབས་སྐོར་ཅུང་ཞིག་གླིང་བར་འདོད་།༼རྒྱལ་པོའི་བཀའ་ཐང༽ལས།ཡུལ་གངས་རི་རྩེ་དགུའི་ལྗོངས་འདི་རུ།སྤུ་རྒྱལ་གོང་དུ་མངའ་མཛད་དྲུག་དུ་བྱུང་།ཞེས༼གླིང་བཞི་བསྟན་པའི་འབྱུང་ཁུང༽དང་མཐུན་པའི་སྒོ་ནས་མངའ་མཛད་དྲུག་གི་དུས་རིམ་སྐོར་དབྱེ་བར་འདོད་པ་དག་གིས།